Gradačac - Wikipedia

# Gradačac

### Sa Wikipedije, slobodne enciklopedije

Gradačac

(Grb)

Općina | Gradačac
Središte općine | Gradačac
Površina | 270 km²
Stanovništvo - Ukupno - Gustoća | 44.876 (1998.) 166/km²
Načelnik | ?

Gradačac je grad i središte istoimene općine u sjeveroistočnom dijelu Bosne i Hercegovine.

Smjestio se na obroncima Majevice, na nadmorskoj visini od 129 metara. Gradom dominira kula Husein-bega Gradaščevića, poznatija kao Gradina, koja je zaštitni znak i prepoznatljivi simbol grada. Gradačac se nalazi u blizini gradova Bosanski Šamac, Modriča i Odžak.

## [izmijeni] Historija

U župi Gradačac, spomenutoj 1302. godine nalazio se grad Gradac o kome imamo obavijest iz 1465.

Pod Osmanlijskom je vlašću od 1512. Gračačka (Gračac je stariji naziv za Gradačac.) nahija spomenuta je u jednom defteru iz 1533. dok se 1634. navodi da Gradačac pripada Gračaničkom kadiluku. To je ujedno i prvi dokumenat u kojem se ovo mjesto javlja pod sadašnjim svojim imenom. Nakon Karlovačkog mira (1699.) Gradačac, kojem je tada bila namijenjena odbrana osmanlijskih granica na Savi, mnogo dobiva na svom strateškom značaju. Godine 1701. postaje palanka, a od 1710. sjedište kapetanije. Poslije toga varošica se brzo razvijala, pa je polovinom 19. stoljeća imala dva hana, dvije medrese, četiri džamije, nekoliko mekteba i oko 40 trgovačkih i zanatskih radnji. Najveća zasluga za takav prosperitet mjesta pripada gradačačkim nasljednim kapetanima iz obitelji Gradaščevića: Osman-kapetanu i Murat-kapetanu, a naročito predvodniku vojske bosanskih feudalaca u borbi protiv osmanlijske uprave 1830. godine, Husein-kapetanu, bolje poznatom pod imenom "Zmaj od Bosne".

### [izmijeni] Gradačačka tvrđava

Izgradnja postojećeg tvrđavskog kompleksa u ovom mjestu započeta je 1765. a dovršena do 1821. godine. Unutar široko razvedenih bedema ovog fortifikacionog sistema koji ima tri ulaza osigurana kapi-kulama, nalazi se oko 18 m visoka, od opeke sagrađena trospratna kula s tornjem na vrhu. Masivno građena četverokatna sahat-kula, kvadratne osnove, visoka 22 m, najmlađi je objekat te vrste u Bosni i Hercegovini. Podigao ju je 1824. godine Husein-kapetan Gradaščević.

### [izmijeni] Narodne legende

I u okolini Gradačca ima nešto sačuvanih tragova prošlosti i mjesta za koje su vezane još žive narodne legende i predanja. Najinteresantniji je fra Lovrin grob u selu Turiću. Ovaj stari grob potiče iz konca 18. stoljeća i odavno je prešao u legendu.

## [izmijeni] Geografija

Gradačac se nalazi na nadmorskoj visini od 129 m, na rječici Gradašnici, među obroncima planine Majevice i Trebave. Poznat je voćarski kraj i jedan od najvećih proizvodnih i trgovačkih centara šljivom u Bosni i Hercegovini.

### [izmijeni] Demografija

Prema popisu stanovništva iz 1991. godine, registrovano je 56.370 lica u općini Gradačac (u gradu je živjelo oko 10.000 stanovnika), a prema nacionalnoj strukturi bilo je 60,2% Bošnjaka, 19,8% Srba, 15,1% Hrvata i 4,9% drugih. Prema procjenama iz 1998. u općini je živjelo 44.876 stanovnika.

## [izmijeni] Privreda

Najznačajnije industrije u Gradačcu su tekstilna, hemijska, mašinska i prehrambena. Gradačac je i mjesto održavanja tradicionalnog međunarodnog Sajma šljive.

## [izmijeni] Politika

Gradačac je organizovan kao općina kojom rukovodi načelnik i općinsko Vijeće u kojem djeluje nekoliko stranaka: SDA, SDP, Stranka za BiH, te Klub nezavisnih vijećnika GM4.

## [izmijeni] Obrazovanje

U općini postoje dvije srednje škole, sedam osnovnih i 14 područnih škola.

## [izmijeni] Sport

### [izmijeni] Sportski timovi

- RK "Gradačac"
- FK "Zvijezda"
- FK "Trebava", Zelinja Donja
- OK "Kula"
- Košarkaško-invalidski klub "Zmaj"
- FK "Bosna", Mionica
- FK "Omladinac", Mionica
- FK "Vida", Vida-1
- Karate klub "Adnan Bristrić"
- Tenis klub "Zmaj"
- Sportsko ribolovno društvo "Hazna"
- Kajak-kanu-rafting klub "Vidara"
- Moto-klub "Zmaj"

## [izmijeni] Poznate ličnosti

- Husein-kapetan Gradaščević
- Mehmed Halilović
- Hasan Kikić
- Aleksandar Mlač
- Stjepan Šiber

## [izmijeni] Vanjski linkovi

- Gradacac.net
- Tvornica namještaja Gradačac

Nedovršeni članak o gradu: Gradačac treba dopuniti. Dopunite ga prema pravilima Wikipedije.

Preuzeto sa: "http://bs.wikipedia.org../../../g/r/a/Grada%C4%8Dac.html"

Kategorije: U začetku, Gradovi | Tuzlanski kanton | Gradovi Bosne i Hercegovine | Općine Bosne i Hercegovine | Naselja Bosne i Hercegovine

##### Views

- Članak
- Razgovor
- Trenutna verzija

##### Pretraga

##### Drugi jezici

- Česky
- Deutsch
- English
- Hrvatski
- Srpskohrvatski / Српскохрватски
- Српски / Srpski